24.2.2004 Den Europæiske Unions Tidende L 55/43 KOMMISSIONENS FORORDNING (EF) Nr. 317/2004 af 23. februar 2004 om vedtagelse af undtagelser fra bestemmelserne i Europa-Parlamentets og Rådets forordning (EF) nr. 2150/2002 om affaldsstatistik for så vidt angår Østrig, Frankrig og Luxembourg (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 2150/2002 af 25. november 2002 om affaldsstati- stik ()), særlig artikel 4, stk. 1, under henvisning til anmodning fra Østrig af 30. juni 2003, under henvisning til anmodning fra Frankrig af 12. juni 2003, under henvisning til anmodning fra Luxembourg af 25. juni 2003, og ud fra følgende betragtninger: (1) I overensstemmelse med artikel 4, stk. 1, i forordning (EF) nr. 2150/2002 kan Kommissionen i en overgangs- periode indrømme undtagelser fra visse bestemmelser i bilagene til nævnte forordning. (2) — Efter anmodning bør sådanne undtagelser indrømmes Østrig, Frankrig og Luxembourg. (3) — De i denne forordning fastsatte foranstaltninger er i over- ensstemmelse med udtalelse fra Udvalget for det Stati- stiske Program, der er nedsat ved Rådets afgørelse 89/ 382/EØF, Euratom () — UDSTEDT FØLGENDE FORORDNING: Artikel 1 1. Der indrømmes herved følgende undtagelser fra bestem- melserne i forordning (EF) nr. 2150/2002: a) Østrig indrømmes undtagelse fra bestemmelserne om produktion af resultater vedrørende afdeling 8, punkt 1.1, position 1 (landbrug, jagt og skovbrug) i bilag I. b) Frankrig indrømmes undtagelse fra bestemmelserne om produktion af resultater vedrørende afdeling 8, punkt 1.1, position 1 (landbrug, jagt og skovbrug), position 2 (fiskeri) og position 16 (servicevirksomhed) i bilag I samt vedrø- rende afdeling 8, punkt 2 i bilag II. c) Luxembourg indrømmes undtagelse fra bestemmelserne om produktion af resultater vedrørende afdeling 8, punkt 1.1, position 1 (landbrug, jagt og skovbrug) og position 2 (fiskeri) i bilag I. 2. De i stk. 1 omhandlede undtagelser indrømmes kun for data fra det første referenceår 2004. Efter udløbet af overgangsperioden indsender Østrig, Frankrig og Luxembourg data fra referenceåret 2006. Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 23. februar 2004. () EFT L 332 af 9.12.2002, s. 1. (?) EFT L 181 af 28.6.1989, s. 47. På Kommissionens vegne Pedro SOLBES MIRA Medlem af Kommissionen